Paterna programa un cap de setmana ple d'actes per commemorar el 9 d’Octubre
07/10/2016

# Paterna programa un cap de setmana ple d'actes per commemorar el 9 d’Octubre

[![Conmemoración del 9 d'octubre realizado en el colegio de Lloma Llarga, con la colaboración de Federación Intercomparsas y la asistencia de la Concejal de Tradicions, Cultura i Foc, Paqui Periche y el concejal de Educación, José Manuel Mora.](/images/noticias/2016/10/representacion-nou-octubre.jpg)](/images/noticias/2016/10/representacion-nou-octubre.jpg)

07.10.2016

El municipi de Paterna s'ha preparat per commemorar el 9 d’octubre amb una completa programació cultural.

A l'obra de teatre familiar “El Ceperut de Notre Dam”, que es va representar fa uns dies en el Gran Teatre Antonio Ferrandis, s'uneix l'exposició bibliogràfica “Jaume I i la seua imatge gràfica”, de la col•lecció privada del senyor Emilio el Genovés que, des del dilluns fins hui, s'exhibeix una de les sales del teatre.

Aquest divendres a la nit, a les 20:30 hores, el Gran Teatre Antonio Ferrandis acull el concert “Nus”, de Miguel Gil i Pepe Gimeno “Botifarra” mentre que a les 00:00 hores tindrà lloc a l'esplanada dels Coves i el Palau l'espectacle pirotècnic “Tir de canyes”.

El dissabte, 8 d'octubre se celebrarà a l'Ajuntament de Paterna a les 19 hores un Ple Institucional, presidit per l'Alcalde Juan Antonio Sagredo, en el qual el consistori distingirà amb la Insígnia d'Or de la Vila, a títol pòstum, als tres paterneros reclosos en el camp de concentració de Mauthausen Manuel Peris, Miguel Liern i José Martí, al veí de Alborgí, gran activista de la lluita i moviment veïnal, Francisco Martí, també a títol pòstum i a l'Associació Cultural Falla Mariano Benlliure.

La Distinció al Mèrit Lingüístic 2016 recau aquest any en Francesc Guzmán, per la seua especial vinculació amb les associacions culturals del municipi i la seua activa defensa de la nostra llengua valenciana.

Seguidament, a les 20 hores el Grup de Danses Xafarnat i la Colla Gatzara de tabal i dolçaila recorreran amb la seva tradicional música i balls les calçs de paterna des de la Plaça Major fins a la Plaça Enginyer Castells. A continuació, a les 21:30 hores l'esplanada del coetódrom acollirà una Trobada de Germanor en el qual es donaran cita les entitats organitzadores de tots aquests actes commemoratius.

El diumenge, 9 d'octubre, a les 11:30 hores tindrà lloc la Processó Cívica, en la qual l'Alcalde i la resta de la corporació municipal juntament amb representants de Federació Intercomparsas, Federació Interpenyas, Junta Local Fallera, la Real Cofradia del santíssim Crist de la Fe i Sant Vicente Ferrer i el Centre Musical de Paterna recorreran amb la Senyera diferents carrers del municipi. Al acabar la processó, hi haurà una ofrena a la memòria de Jaume I.